I alt tyve sager blev registreret da Nordjyllands Politi gik på udkig efter trafik-syndere med påhæng på bilen. Ud over de fire trailere der mistede nummerpladerne, mødte politiet blandt andet tre fartsyndere og fire personer uden tilstrækkeligt kørekort til det læs, der var spændt bag på bilen. Politiet blev opmærksomme på problemet med dårlige trailere i foråret, oplyser Lars Eriksen fra rigspolitiets færdselsafdeling i Aalborg. Han siger, at trailerne i det nordjyske generelt er i så dårlig stand, at politiet vil øge fokus på problemet i den kommende tid.

Opsummering:
Fire trailere fik klippet pladerne da færdselspolitiet holdt razzia ved Støvring torsdag formiddag.